

ประกาศองค์การบริหารส่วนตำบลพุคำจาน

เรื่อง บัญชีราคาประเมินทุนทรัพย์ของที่ดินและสิ่งปลูกสร้างในเขตองค์การบริหารส่วนตำบลพุคำจาน

ประจำปี พ.ศ.๒๕๖๓

 ตามที่ องค์การบริหารส่วนตำบลพุคำจาน ได้ประกาศบัญชีรายการที่ดินและสิ่งปลูกสร้าง ลงวันที่ 31 มีนาคม พ.ศ. ๒5๖3 เรื่อง บัญชีรายการที่ดินและสิ่งปลูกสร้างในเขตองค์การบริหารส่วนตำบลพุคำจาน ประจำปี พ.ศ. ๒๕๖๓ โดยมีรายละเอียดในรายการที่ดินและสิ่งปลูกสร้าง ได้แก่ ประเภท จำนวน ขนาดของที่ดินและสิ่งปลูกสร้างการใช้ประโยชน์ในที่ดินและสิ่งปลูกสร้าง และรายละเอียดอื่นที่จำเป็น พร้อมทั้งได้ดำเนินการจัดส่งบัญชีรายการที่ดินและสิ่งปลูกสร้างให้กับเจ้าของที่ดินและสิ่งปลูกสร้างทราบเป็นรายบุคคลแล้ว นั้น

 อาศัยอำนาจตามความในมาตรา ๓9 แห่งพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒ ประกอบกับกฎกระทรวงว่าด้วยการกำหนดหลักเกณฑ์และวิธีการประกาศราคาประเมิน ทุนทรัพย์ อัตราภาษีและรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ. ๒๕๖๒ กฎกระทรวงว่าด้วยเรื่องหลักเกณฑ์ วิธีการ และเงื่อนไขในการคำนวณมูลค่าที่ดินหรือสิ่งปลูกสร้างที่ไม่มีราคาประเมินทุนทรัพย์ พ.ศ. 2562 และหนังสือกระทรวงมหาดไทย ด่วนที่สุด ที่ มท 0808.3/ว7475 ลงวันที่ 11 ธันวาคม 2562 เรื่อง การขยายกำหนดเวลาดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 องค์การบริหารส่วนตำบลพุคำจาน จึงขอประกาศบัญชีราคาประเมินทุนทรัพย์ของที่ดินและสิ่งปลูกสร้างในเขตองค์การบริหารส่วนตำบลพุคำจาน ประจำปี พ.ศ. ๒๕๖๓ ให้ผู้เสียภาษี ซึ่งเจ้าของที่ดินและสิ่งปลูกสร้างที่มีทรัพย์สินตั้งอยู่ในเขตองค์การบริหารส่วนตำบลพุคำจานทราบ หากผู้เสียภาษีมีข้อสงสัยประการใดโปรดติดต่อที่ กองคลัง องค์การบริหารส่วนตำบลพุคำจาน หรือโทรศัพท์สอบถามที่หมายเลข 036-200720, 092-2475722 โทรสาร 036-200721

 จึงประกาศมาให้ทราบโดยทั่วกัน

 ประกาศ ณ วันที่ 29 เดือน พฤษภาคม พ.ศ. ๒๕๖๓

(นายธีระพงษ์ จองหยิน)

นายกองค์การบริหารส่วนตำบลพุคำจาน